RO
C 252/44
Jurnalul Oficial al Uniunii Europene
17.7.2023
Hotărârea Tribunalului din 7 iunie 2023 – Aprile și Commerciale Italiana/EUIPO – DC Comics (Reprezentare stilizată a unui liliac negru în interiorul unei rame ovale albe) (Cauza T-735/21) (1) [„Marca Uniunii Europene – Procedură de declarare a nulității – Marca Uniunii Europene care reprezintă un liliac în interiorul unei rame ovale – Cauze de nulitate absolută – Caracter distinctiv – Lipsa caracterului distinctiv – Articolul 7 alineatul (1) literele (b) și (c) din Regulamentul (CE) nr.
40/94 [devenit articolul 7 alineatul (1) literele (b) și (c) din Regulamentul (UE) 2017/1001] – Limitarea produselor vizate de cererea de declarare a nulității – Obligația de motivare”] (2023/C 252/50) Limba de procedură: engleza Părțile Reclamanți: Luigi Aprile (San Giuseppe Vesuviano, Italia) și Commerciale Italiana Srl (Nola, Italia) (reprezentant: C. Saettel, avocată) Pârât: Oficiul Uniunii Europene pentru Proprietate Intelectuală (reprezentant: T. Frydendahl, agent) Cealaltă parte din procedura care s-a aflat pe rolul camerei de recurs a EUIPO, intervenientă la Tribunal: DC Comics (Burbank, California, Statele Unite) (reprezentanți: G. Glas, P. Van Dyck și E. Taelman, avocați)
Obiectul Prin acțiunea întemeiată pe articolul 263 TFUE, reclamanții solicită anularea deciziei Camerei a doua de recurs a Oficiului Uniunii Europene pentru Proprietate Intelectuală (EUIPO) din 6 septembrie 2021 (cauza R 1447/2020-2).
Dispozitivul 1) Respinge acțiunea.
2) Îi obligă pe domnul Luigi Aprile și Commerciale Italiana Srl la plata cheltuielilor de judecată.
(1)
JO C 37, 24.1.2022.
Hotărârea Tribunalului din 24 mai 2023 – Granini France/EUIPO – Pichler (Joro) (Cauza T-68/22) (1) [„Marcă a Uniunii Europene – Procedură de opoziție – Cerere de înregistrare a mărcii Uniunii Europene verbale Joro – Marca națională verbală anterioară JOKO – Motiv relativ de refuz – Risc de confuzie – Similitudinea produselor – Articolul 8 alineatul (1) litera (b) din Regulamentul (UE) 2017/1001”] (2023/C 252/51) Limba de procedură: germana Părţile Reclamantă: Granini France (Mâcon, Franța) (reprezentant: J. Wachsmuth, avocat) Pârât: Oficiul Uniunii Europene pentru Proprietate Intelectuală (reprezentanţi: T. Klee și D.
Gája, agenți) Cealaltă parte din procedura care s-a aflat pe rolul camerei de recurs a EUIPO: Josef Pichler (San Leonardo in Passiria, Italia)
Obiectul Prin acțiunea întemeiată pe articolul 263 TFUE, reclamanta solicită anularea Deciziei Camerei întâi de recurs a Oficiului Uniunii Europene pentru Proprietate Intelectuală (EUIPO) din 8 noiembrie 2021 (cauza R 2336/2020-1).